CHG เด้ง 2% โบรกชี้ปีนี้กำไร 1.5 พันล้าน รับประกันสังคมพุ่ง-ผู้ป่วยต่างชาติเพิ่ม
CHG เด้ง 2% โบรกมองปี 66 กำไร 1.5 พันล้าน รับอัตราเบิกจ่ายประกันสังคมพุ่ง-คนไข้ต่างชาติยังเติบโตได้ดี แนะนํา “ซื้อ” ราคาเป้าหมายที่ 4.70 บาท
CHG เด้ง 2% โบรกมองปี 66 กำไร 1.5 พันล้าน รับอัตราเบิกจ่ายประกันสังคมพุ่ง-คนไข้ต่างชาติยังเติบโตได้ดี แนะนํา “ซื้อ” ราคาเป้าหมายที่ 4.70 บาท
17 มี.ค. 2566

ผู้สื่อข่าวรายงานว่า วันนี้ (17 มี.ค. 66)  ราคาหุ้น บริษัท โรงพยาบาลจุฬารัตน์ จำกัด (มหาชน) หรือ CHG ล่าสุด ณ เวลา 10:39 น. อยู่ที่ระดับ 3.68 บาท บวก 0.08 บาท หรือ 2.22% สูงสุดที่ระดับ 3.68 บาท ต่ำสุดที่ระดับ 3.60 บาท ด้วยมูลค่าการซื้อขาย 65.90 ล้านบาท

บล.ทรีนีตี้ ระบุในบทวิเคราะห์ว่า ยังคงแนะนํา “ซื้อ” ราคาเป้าหมายปี 2566 ที่ 4.70 บาท โดยคาดการณ์ปี 66 มีรายได้อยู่ที่  7.7 พันล้านบาท และกําไรสุทธิอยู่ที่ 1.56 พันล้านบาท ซึ่งคาดการณ์ต่ำกว่าเป้าที่ CHG ตั้งไว้ว่ารายได้จะอยู่ที่ 8 พันล้านบาท แต่มี Upside จากการปรับอัตราเบิกจ่ายจากกลุ่มประกันสังคมที่คาดว่าจะมีการปรับขึ้นในปี 2566 และการเพิ่มขึ้นของรายได้จากคนไข้ต่างชาติยังเติบโตได้ดี